open-index/open-wikipedia-markdown huggingface dataset:
Nensaala Endaare Mine Yoe Dagaareŋ

**Nensaalaa Endaare Mine Yoe (external body parts):**

Zu - head

Zukɔɔloŋ - hair

Gbie - forehead

Kpaare - occiput

Nimiri/nimie - eye/eyes

Toori/tobo - ear/ears

Takpale/lampɛge - cheek

Noɔre - mouth

Nɔgbambie/nɔgbɛmɛ - lips

Nyene/nyemɛ - tooth/teeth

Zele - tongue

Yage - jaw

Teɛne - chin

Nyuu - neck

Bɔɔŋmane - shoulder

Baalugi - armpit

Nu - hand

Nubiri - finger

Nubikpaan-kpul/nubineɛraa- thumb/thumbnail

Nubi-eɛne - fingernail

Kpaŋkpane - arm

Kpaŋkpan-nyugbie - elbow

Nyaa - chest

Bere/berɛ - breast/breasts

Puori - stomach

Pɛnne - navel

Seɛ - waist

Parebie - buttocks

Parvoɔre - anus

Lane/lama - testicle/testicles

Yoɔre - penis

Paare - vagina 

Panɔgbɛn/panɔgbɛmbie- vulva/vulvas

Gbɛre - leg

Gbɛkpoŋ/gbɛbɛrɛ - thigh/thighs

Gbɛdunni - knee

Gbɛnaporo - calf

Gbɛbiri - toe

Gbɛbi-eɛne - toenail

Gbɛkyõõ - ankle

Gbɛsalempoɔ - sole

Gbɛnyaa - foot

## '''<u>Nensaalaa Endaare zisɔgele Mine Yoe (internal body parts/human anatomy)</u>'''
Zuŋmane - skull

Kyaporo/yɛŋ - brain

Kɔkɔ-gyaawel/kɔkɔ-vɔlaa - oesophagus

Ful - lungs

Sɔɔre - liver

Kpeur/kpegri - gizzard

Kaleŋkaa - gall/bile

Kaleŋka-woɔ - gallbladder 

Nyag-meelɛ - small intestines

Nyag-gbolo - large intestines

Alembie - kidneys

duoruŋ-kyel - bladder

Sikyiri/sukyiri - heart

Zēēgyiiluu /gyiile - artery/vein or arteries/veins

Zēēwoor/zēēkɔlbaare - blood vessels 

Gbɛgyiile/nugyiile - muscles 

Sellii/sugilo - joints

Dunselee - knee joint

Nusugilo/gbɛsugilo - finger/toe joints
Nensaala Nandaare

**Nensaala Nandaare** Nensaalaa taa la zu. A zu poɔ la ka zukɔɔloŋ, nimie, tobo, nyoɔre, ane noɔre.zele ne nyemɛ meŋ be la a noɔre poɔ.
Nensaala taa la **nyaa**.A nyaa ne a poɔ tuuro la taa, a poɔŋ la ka a nyaga ne sɔɔre ane a taaba na be. O taa la nuuri/kpamkpama. O taa la gbɛɛ, ka paresɛgɛ meŋ mare a puoriŋ.
Nensaala Nandaare.

Nensaala nandaare yaga,amine la ama. 

Bɔge

Doni 

Donkone

Donselee 

Gberaa 

Gbɛre

Gbɛbiri

Gbɛkoŋ

Gbɛlee 

Gbɛkyɛnaa

Kpaŋkpane

Kpaŋkpaŋnyugbieli

Lane

Nimiri

Niŋe 

Noɔre

Nu

Nubiri

Nyaa

Nyaboori

Nyeni 

Nyuu

Nɔgbɛne 

Paare

Pare

Pareboge

Seɛ

Talaŋ 

Teɛne

Toori

Yoɔre

Zele

Zu
Nensaala Nandaare Mine Yeldgre

Nensaala nandaare mine yeldgre mine la ama.

Bɔge....... Do bɔge

Eŋa ........ .Eŋa-- tuo /  eŋa buoro/  eŋa nomma 

Gbɛre...... Are ne gbɛɛ/ biŋ gbɛri / de gbɛ- foɔŋ /guri gbɛri/  gbɛ- faa/ gbɛ  soŋ/ gbɛ ŋmɛ/ gu gbɛ kyɛne

Nimiri. ..... Nimi - kpɛ / miniri kɔlɔ / nimi - galema / iri nimiri bare/ iri nimiri eŋ.

Noɔre ....... Nɔ- baara/ nɔ - boyi / Nɔ- kpara/ nɔ - faa / nɔ - folee/ nɔ-  foɔŋ / nɔ-maa / nɔŋ ne nuori / sage ne nuore / nɔ- noɔ / nɔ- vuo.

Nu........ .. Nu - wogi / nu- kpara / nu- laama. 

Pare ......... Pare baŋ / pare furi / pare iri / pare wuo / pare peɛ.

Poɔ .... ...  Po-  faa/ po- pelaa / po- zagelaa / poɔ uuro / taa ne poɔ/ poɔ zaa. 

Puori .......... Po - zu / po - gyiire. 

Sukyiri..... ... Sukyiri tage / sukyiri foɔŋ. 

Suuri....... ..... Suuri ba dire yɔgevaare zeɛre / su- faa. 

Zele .............. Zel - kpara. 

Zu .................. Zu ba nomma / zu - faa / zu koe la / zu koŋ kpɛ laa / zu noɔ / zu vaara teŋa.
Nensaala eŋdaare

**Nensaala eŋdaare** la a eŋdaare Ŋmene na mɛ lantaa. A eŋdaare ŋa kaŋa ba kyebe, a lɛ wuli ka o soba naŋ ba maale mɛ velaa, ka o maŋ taa wɔgeloŋ mine o yel-eebo poɔ. 

## Nensaala eŋdaare mine la ama

## A Zuŋ:
A zuŋ taa la yele yaga o poɔ. O poɔ la a kyaporo be, ka nensaala maŋ de teɛre neŋ yɛlɛ. Ka endaa na wa taa werekao zaa, o soba na pɔge la yelfere yaga. Ka zuŋ de ŋmare, o soba ba taa yelizaa na e ka kūū naane. Ka zuŋ beɛreŋ, fo koŋ baŋ e yelzaa. 

## A Tobo:
A tobo maŋ waa la ayi a pare a zuŋ koŋkogireŋ. Ona la ka nensaala maŋ de kyɛle neŋ yɛlɛ.  Ka ana wuli ka tobo ba tona, a lɛ wuli ka o soba kombaŋ woŋ yelizaa.

## A Nimie:
A nimie meŋ waa la ayi naŋ lagere a zuŋ. Ona la ka nensaala maŋ de kaa a nyɛ yɛlɛ. Ka neɛ nimie ba tona, a lɛ wulika o soba kombaŋ nyɛ yɛlɛ.

## A Noɔre:
A noɔre la ka nensaala maŋ de yeli ne yele, a de o di ne bondiiri. A noɔre meŋ lagers la a zuŋ eŋe.

## Nuuri :
A nuuri waa la ayi ka nensaala maŋ de a di ne bondiiri, wuoro ne boma, koɔrɔ neŋ etc. Ka neɛ nuu kaŋa bee a zaa ayi ba kyebe, ama eɛ tuo ka o tontoma te seŋ bondiiri diibo, koɔbo etc.

## A Nyimɛ:
a nyimɛ e la bompeɛle mine kaŋa na waa aŋa kubo, a lagere taa a noɔre poɔ. Ana la maŋ teɛ a nɔgbɛmɛ ka a are soŋ. Ka nyiine kaŋa ba kyebe bee a zaa ba kyebe, a noɔre maŋ furi le la. A na la ka nensaala maŋ de a ɔɔ ne bee a dɔŋe ne boŋkpeɛŋa kaŋa ŋmaa vɔle.

## A Gbɛɛ:
A gbɛɛ meŋ e la eŋdaa kaŋa. Ona la ka nensaala maŋ de kyene, zo neŋ a gaa zie. Ka neɛ gbɛɛ ba kyebe a lɛ wuli ka, o naŋ na gaa zie na eɛ tuo. O soba kombaŋ gaa ziezaa. A gbɛɛ meŋ waa la ayi.

## A Poɔre:
A poɔre taa la yɛlɛ yaga. O poɔ la ka a nensaala sagere be, nyaga be. Be la ka bie maŋ be kyuuri awai ka pɔgɔ wa taa poɔ. Be la ka nensaala maŋ di bondiiri ka a gaa be. Ka poɔ beɛre, a maŋ eɛ tuo ka fo e yɛlɛ mine.

## A Nyɛbogo:
O e la a eŋdaa kaŋa na be a zuŋ. O na la ka nensaala maŋ de vuurɔ neŋ, a de o wone nyuure etc.
Neɛre

A kuuri ŋa la ka te boɔlɔ neɛre ane nɛbiri. Ana la ka ba maŋ de neɛ komie bee sermaane. Dagayieŋ ba maŋ mɛ la zie ka o do kyɛ ka ba de o uu a beŋ. Beŋ la ka ba maŋ neɛ ba zɔŋ, kpɛɛ aneŋ amine kaŋa
Nhyiaeso

**Nhyiaeso**   e la a gbandigiri kaŋa naŋ areko a Ghana begemaale die. Ba maŋ ɛlɛte la begemaale die mɛmba boŋyeni tuuro yageroŋ nu-neɛ sobie. Nhyiaeso be la a Kumasi Metropolitan desekyere naŋ be a Ashanti Irigyiŋ poɔ Ghana.

Ba maale la a gbandige ŋa yi a 2004 Ghana begemaale die gyongyoŋ nuuri neɛbo eŋɛ, a yi lɛ waana ŋa a wɔɔ paate la so a kogi.

A begemaale die mɛmba ko a Nhyiaeso gbandige la Stephen Amoah a yi 2017 yuoni zaa waana ŋa.

## Torebogiri
A gbandige ŋa be la a Kumasi Metropolitan desekyere naŋ be a Ashanti Irigyiŋ poɔ Ghana.

## Dabaŋkoroŋ
A Ghana Electoral Commission fa maale la a gbandige 2004 poɔ ane gbandigiri paala lezare ne awae mine naŋ dɔgle a noɔre yi 200 gaa ne 230.

## Begemaale die mɛmbare

## Nuuri Neɛbo

## Leɛ kaa kyɛ meŋ

* Ghana begemaale die gbandigiri yoe

## Sommo Yizie
Niger

**Niger** bee **a Niger** (/niːˈʒɛər, ˈnaɪdʒər/*nee-ZHAIR, NY-jər*, French: [niʒɛʁ]),gama poɔŋ ka o waa a **Republic of the Niger**(French: *République du Niger*; Hausa: *Jamhuriyar Nijar*), waa la paaloŋ ŋa naŋ be a West Africa poɔ ka o teŋgane zaa waa konkogri. O waa la paaloŋ ŋa ka naa boŋyeni kaara ka a Libya paaloo be o sazu-ŋmentɔnpuree sɛŋ, ka Chad paaloo be o ŋmentɔnpuree sɛŋ, ka Nigeria be o sapare sɛŋ, ka Benin aneŋ Burkina Faso be o sapare-ŋmentɔnlienee sɛŋ, Mali be o ŋmentɔnlieneeŋ, aneŋ Algeria meŋ paaŋ be a sazu-ŋmentɔnlienee sɛŋ. O teŋgane yɛloŋ te ta la awo 1,270,000 km2 (490,000 sq mi), ka lɛ wulo ka o waa la paaloo ŋa konkogri naŋ kpoŋ a West Africa zaa poɔŋ. O teŋgane 80% zaa gaŋ la a Sahara poɔŋ. A paaloŋ silaamabiiri yageloŋ te ta la awo 25 million nensaaleba naŋ lankpeɛrɛ a o sapare aneŋ o ŋmentɔnlienee sɛŋ. A teŋkpoŋ Niamey be la a Niger sapare-ŋmentɔnlienee lomboriŋ.
Nigeria

**Nigeria** (/naɪˈdʒɪəriə/  *ny-JEER-ee-ə*), gama poɔŋ ka ba boɔlɔ ka a **Federal Republic of Nigeria**, e la paaloŋ kpoŋ naŋ be a West Africa poɔŋ. O be la a Sahel aneŋ a Gulf of Guinea ŋa naŋ meŋ be a Atlantic Ocean zaa sonsogliŋsogoŋ. O teŋgane yɛloŋ ta la 923,769 square kilometres (356,669 sq mi), kyɛ ka o nensaaleba meŋ yaga te pare 230 million, O waa la a Africa paaloŋ zaa teŋɛ ŋa naŋ taa nensaaleba yaga gaŋ o taa zaa, aneŋ a donɛɛ zaa poɔ ka o waa ayɔɔbo soba paaloŋ ŋa naŋ taa nensaaleba yaga. Nigeria po la tarebɔge ko Niger sazu sɛŋ, a ko Chad sazu-ŋmentɔnpuree sɛŋ, ka Cameroon meŋ be o ŋmetɔnpuree sɛŋ, aneŋ meŋ ka Benin be ŋmentɔnlienee sɛŋ. Nigeria waa la paaloŋ ŋa po-eŋ irigyini pista ne ayɔɔbo (36) gɔmenaŋte naaloŋ diibu poɔ, kyɛ ka o teŋkpoŋ waa Abuja. A yikpoŋ naŋ be Nigeria poɔ la Lagos, a la waa a yikpoŋ kaŋa naŋ be a donɛɛ poɔ aneŋ a Africa paaloŋ zaa yikpoŋ.

## O yuori boɔloo waabo

## Dakroŋbaŋ

## Teŋgane waaloŋ

## Pɔletese Yɛlɛ

## Dadi yɛlɛ

## Ziiri meɛbo waaloŋ

## Nensaaleba waaloŋ

## Yipɔge

## Leɛ kaa kyɛ meŋ

## Baŋ ka

## Sommo yizie
Nii

**Nii** waala donne mine naŋ maala yɛlɛ Dagaaba laŋkpeɛboŋ. A maala la yɛlɛ yaga te seŋ: koɔbo, pɔgekyɛre, bɔɔre maalo ane amine kaŋa.

Koɔbo: dasaŋa na tractare naŋ da ba pore a donne ama la maŋ soŋ yidaŋdɔbɔ ka ba kɔ ba wɛre. Ba maŋ de la nadɛɛ ka a toŋ a toma ŋa. Nadɛɛ ayi la ka ba maŋ eŋ kuuri ka a kɔ. 

Pɔgekyere: pɔgɔ kyɛreboŋ, Nandom paaloo, Loraa paaloŋ a de Birfoɔlɛ la maŋ de a nii paale ba pɔgekyɛrɛ boma poɔ. Ba maŋ de la nii ayi bee a agaŋ lɛ. Ka banaŋ wa tere fo kyaroo a ba poɔ nii a wuleŋ ka fo ba mine la naŋ so bo

Bɔɔre maalo
Nentatuo

**Nentatuo** e la nentaare mine kaŋ na maŋ be neɛ noɔre ka o soba wa iri beguo pepe. A nentaare naŋ la ba maŋ boɔlɔ ka Nentatuo. Ka neɛ iri o beguo iruu naŋ, a nentaare naŋ la a nentatuo. 

## Nentatuo Faaloŋ
Nentatuo taa la faaloŋ yaga ko nensaala ne be a teŋɛ zu  poɔ. A naŋ baŋ ko la o soba baaloŋ ka o soba ba page o niŋe bee noɔre kyɛ de do neŋ sēēmãã bee bondirii. O soba poɔ naŋ baŋ bɛ la.
Nii Kwartei Titus Glover

**Daniel Nii Kwartei Titus Glover** (dɔgebo e la 28 August 1966) e la pɔleteseɛŋ naŋ are ko  Tema East paaloo. O e la a wɔɔ paati neɛ kyɛ meŋ e Deputi Minisa ko Sor-tu a Ghana.

## O Nyɔvore Piiluu
Glover dɔgebo e la 28 August 1966 a Asere-Ga Mashie naŋ be a Greater Accra Region.

## O Ganzanne Yɛlɛ

Glover da ŋmaa la yuoni a sekondere sakuuri naŋ be Nungua Presbyterian Sekondere Sakuuri a 1981. O zanne nyɛ la o ordinary lɛvɛl satefikate a Presbyterian Boy's Senior High School, Legon a yi 1982 te tɔ 1986. O meŋ la gaa la Accra Academy private a yi 1987 te tɔ 1988 a nyɛ o Advanced Lɛvɛl satefikate. Glover taa la master's degree yineŋ Warwick Univeniti , Coventry. O meŋ nyɛ la o satefikate a higher education naŋ be Ruskin College, Oxford, ane  satefikate a labour studies yineŋ University of Cape Coast.

## Meŋɛ Nyɔvore
O da e la mɛmba ko Miracle Life Gospel Church. A taa pɔgɔ neŋ biiri banaare.

## Pɔletese Yɛlɛ
Glover e la neɛ naŋ are neŋ gbɛ-kpalla ko a wɔɔ paati (NPP). A 2012, o da di la a Tema East kogo neŋ a NPP a palemɛte ayoɔbo a republic anaare.

O da are la a 2020 Ghana gbuli zaa palemɛte kogo a wɔɔ paati. Kyɛ ba di ka a kogo leɛ gaa a kataweɛ paati nuuriŋ (Gaana), Isaac Ashai Odamtten.

## O Toma
O toŋ la human resources manager toma ko Ken City Media Ltd.

Ona la da e a manager/administrator/HR practitioner.

## Sommo Yizie
Nimi Kyaana

**Nimi Kyaana** e la boŋkaŋa nensaala naŋ maale o a maŋ de eŋ page ba nimie. Wɔrababre ka ba kyili mare taa a dɛnne a ka a maŋ taa kyaana a maŋ lagere pɔge a nimi-gbulo sere kyɛ meŋ taa nuuri a maŋ pare a toseere eŋɛ ka o tɔɔ foro lere.

## A Nimi Kyaana Parɛɛ mine la a ama
Nensaala maale a la ka a taa tɛɛtɛɛloŋ mine te seŋ bɛrɛ a nembɛrɛ maŋ ennɛ a ana, bilii ka bibiiri meŋ maŋ ennɛ a ana meŋ. A yi a lɛ puoriŋ meŋ, ba maŋ la maale a la ka dɔbɔ taa ba demɛ ka pɔgeba meŋ taa ba demɛ. A parɛɛ mine la ama;

### Pɔloo Nimi Kyaana
A ŋa la ka bipɔlɔ ne a pɔgesarre maŋ eŋ ka a tõɔ ŋmɛ kyakyapɔnne mine poɔ ba enfuoni poɔre. A Nimi Kyaana ŋa tɔnɔ la ka a ŋmaa veɛloŋ ka a eŋ ba enfuoni poɔ. Gbɛɛ yaga ba maŋ eŋ a la ka ba naŋ wa gɛrɛ zikyaane bee lambo mine zie.

#### Zɔnne bee Dɔɔta Nimi Kyaana
A nimi kyaana ŋa tɔ ba bonnɔ e noba zaa boma. O yɛlɛ waa la tuo  bonso o toma la neɛ naŋ taa nimie baaloŋ, neɛ naŋ kombaŋ nyɛ togitogi (zɔŋa). Gbɛɛ yaga ka fõõ na baŋ nyɛ a nimi kyaana na seŋ ka fo gaa Asibiti ka dɔɔtare te kaa a fo yɛlɛ ka ana seŋ ka ba ko, ka ba ko fo ka fo maŋ eŋ a tõɔ nyɛre fēēfēē.
Nimie

**Nimie** e la boma mine Naaŋmene naŋ maale eŋ nensaal ka o maŋ de kaara neŋ boma bee nyerɛ ne. nimie boyeni la ka dagaaba boɔlɔ ka nemiri kyɛ ka a boŋ yaga e nimie. A maŋ be la a nensaala gbeŋlaa poɔŋ ka o ma de nyerɛ neŋ. A naŋ la maŋ soŋ ka neɛ toɔŋ nyɛ o tɔ, amaŋ vɛŋ la ka neɛ toɔ wel boma taa. A taa la sommo yaga ko nensaalba zaa naŋ be a teŋɛ a teŋɛ zu poɔ.

done meŋ taa la nimie, a naŋ la ka a maŋ de erɛ neŋ a meŋ yɛlɛ a teŋɛ zu poɔŋ. A lɛ wuli ka nensaala yoŋ naane taa a nimie, done meŋ taa a la.

## Nimie Tɔnɔ
Nimie taa la tɔnɔ yaga yaga ko nensaala zaa naŋ be a teŋɛ poɔ. A maŋ soŋ la ka o soba toɔ nyerɛ velaa, a toɔ maŋ toŋ o toma ka a nyerɛ niŋɛ.Nimie la maŋ vɛŋ ka neɛ toɔ nyɛ boma mine kyɛ meŋ toɔ kane o gama bee yɛlɛ mine. ka neɛ ba taa nimie koŋ baŋ nyɛ bee e yeli zaa o teŋɛ zu waa poɔŋ. A lɛ la meŋ ko a done meŋ ka anaŋ ba taa nimie a koŋ baŋ toɔ nyɛ a meŋ diibo di.
Nkoranza North

**Nkoranza North** e la a paaloo kaŋa naŋ are ko  a a Ghana begemaale die. Ba maŋ vootu la begemaale die mɛmba neŋyeni tuuro yageroŋ nu-neɛ sobie. Nkoranza North  be la a Nkoranza desekyere naŋ be Bono East Irigyiŋ a Gaana poɔ.

Ba da maale la a paaloo ŋa yi a Ghana noba zaa nuuri neɛbo 2004 yuoni eŋɛ, Wɔɔ paati   la maŋ di a kogi a yi lɛ saŋa waana ŋa.

A vuofuri nu-neɛ ba naŋ da e 13 Maakye 2007, a Wɔɔ paati bie Derek Oduro la da di ane yageroŋ.

## Torebogiri/Begebo Mine
A paaloo ŋa be la Nkoranza desekyere naŋ be Bono East Irigyiŋ a Gaana poɔ.  O yɛrɛ pɔge la a desekyere saazu sɛŋ. O kɔmpare sɛŋ la Nkoranza South paaloŋ. O gɔɔ sɛŋ la Techiman North paaloŋ naŋ be a Techiman Munisipal Desekyere. A o saazu sɛŋ la Kintampo South paaloŋ naŋ be Kintampo South Desekyere ane Pru paaloŋ naŋ be a Pru Desekyere la a o saazu-sapare sɛŋ. A o Taŋgoɔ sɛŋ la Atebubu Amantin paaloŋ naŋ be Atebubu-Amantin Desekyere. A o kɔmpare-Taŋgoɔ sɛŋ ne Ejura Sekyedumase paaloŋ naŋ be Ejura/Sekyedumase Desekyere, Ashanti Irigyiŋ la eŋ bogi.

## Yelkore Mine
A Ghana vootu neŋkpoŋ (Electoral commissioner) da daŋ maale la a paaloŋ ŋa 2004 poɔ ane a paaloŋ paale mine lezare ne awae (29), naŋ dɔgle a paaloŋ yineŋ 200 gaa neŋ 230.

## Begemaale die Mɛmbare/ Palemɛte Mɛmbare(MP)

## Nuuri Neɛbo

## Kaa Kyɛ Meŋ

*Ghana begemaale die paaloo yoe

## Sommo Yizie
Nkoranza North desekyere

**Nkoranza North Desekyere** e la a desekyere pie ne yeni na kaŋa naŋ be a Bono East Irigyiŋ poɔ, Ghana. O da daŋ paale la Nkoranza Desekyere kpoŋ poɔ 10 Maakye 1989 poɔ, te ta saŋa na a o saazu sɛŋ naŋ da wa wɛle na kuri Nkoranza South Desekyere; naŋ da zɛge do a puoriŋ are munisipal desekyere asɛmbole vuo araa 28 gyoone 2012 poɔ na leɛ Nkoranza South Munisipal Desekyere. A desekyere asɛmbole bezie be la a Bono East Irigyiŋ kɔmpare sɛŋ ane meŋ Busunya la e a o teŋkpoŋ.

## Tenne Yoe

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Noote Guoloo

Noore e boma Dagaaba naŋ nyɔge ne nukpara. Noore la ka lDagaaba maŋ de maale ne bɔɔre, ka bieŋ sãã o saa noɔ la ka ba maŋ de maale bee sããna . Noɔ la ka ba maŋ ko ko deɛdɔɔ ane sããma . Noɔ la ka ba maŋ foɔ ne dɔɔ. Noɔ la nyɔgerɔ baaloŋ bee zɔmennoŋ. Neɛ seɛ naŋ yi noɔ maŋ poɔ la a yeiimaali poɔ . Noore ne a gyɛlɛ maŋ yi la libiri. Noore nene ane a gyɛlɛ e la bondirii. Neɛ toore naŋ zaŋena nɔkɔɔloŋ ka ba maŋ de pili ne .

Wala ka ba maŋ guoli noore? Sobie ama la ka ba maŋ tu kyɛ guoli noore. 

Fo maŋ da la noɔ bee ka fo areba bee ka fo Sããkoma bee neɛkaŋa ko fo. Fo na wa lɔɔ la a noɔ   bare ka o wa nyɛ te  wɛge bilii. Ka uoni saŋ la, fo na bɔ la kpolinoɔre a gboŋ ne naabini bare ka zie nyaa ka fo gaa te pigri nyɛ ka o kpɛɛ la bee. 

Ka onaŋ wa kpɛ fo na gaa te tuuri la naabini wa bɔ  kamaadakɔbɔ ane kpolaa a ɛre ne a naabini ne a kamaadakɔbɔ puli taa eŋ a kpolaa poɔ ti vɔgele a kaali tɛne pɔge a kpolaa nuore gɔli ka nyire ta kpɛ a kpolaa poɔ, bare o ka zie te nyaa ka fo iri bebie t kpaare, kyɛ la ɛre vɔgele, kyɛ taa a kpolo kuli te eŋ a nɔbilii ka a di. Lɛ ka fo na erɛ lɛɛŋ te ta saŋa na a nam baa. Ka seɛ̃ saŋ la tɛmbee la ka fo na kyɛrɛ eŋ naa te ta a baabo saŋ . Fo guoli  la fo bnoore baare. 

.
North East Gonja

**North East Gonja Desekyere** e la a desekyere ayɔpõĩ na kaŋa naŋ be a savaana irigyiŋ poɔ, Ghana. O da daŋ paale la a East Goŋgyaa Desekyere kpoŋ na poɔ 1988 eŋɛ, te ta saŋa na a desekyere saazu sɛŋ naŋ da wa wɛle na kuri North East Gonja Desekyere 19 Fɛboɔre 2019; kyɛ ka o kyɛlee na naŋ e  East Gonja Munisipal Desekyere (naŋ da zɛge do are munisipal desekyere Asɛmbole vuo araa 15 Maakye 2018). A desekyere Asɛmbole bezie be la a savaana irigyiŋ sapare sɛŋ ane Kpalbe la e a o teŋkpoŋ. 

## Sommo Yizie
North Gonja Desekyere

**North Gonja Desekyere** e la a desekyere ayɔpõĩ na kaŋa naŋ be a savaana irigyiŋ poɔ, Gaana. O da daŋ paale la a West Gonja Desekyere kpoŋ na poɔ 23 Disembare 1988 eŋɛ, te ta saŋa a desekyere saazu sɛŋ naŋ da wa wɛle 28 Gyoone 2012 na kuri North Gonja Desekyere; kyɛ ka o kyɛlee na naŋ e West Gonja Munisipal Desekyere (naŋ da zɛge do are munisipal desekyere Asɛmbole vuo araa 27 Gyɛnoɔre 2020). A desekyere asɛmbole bezie be la a Savaana irigyiŋ soga sɛŋ ane meŋ Daboya la e a o teŋkpoŋ. Adam Iiasu la e a Desekyere neŋkpoŋi a 2023 yuoni poɔ.

## Nensaaloŋ
A yi a 2010 Gaana zu sɔre, a o nensaaloŋ da e la 43,547.

## Kaa Kyɛ Meŋ

* http://www.statoids.com/ygh.html

## Sommo Yizie
Northern Region

**Northern Region** waa la **[[Ghana]]** sazu irigin kaŋa. A **Northern Region** teŋkpoŋ la ka ba boɔla Tamale.
Noɔ́

**Noɔ** e la yiri-boŋ-iraa kaŋa, noɔ taa la gbɛɛ ayi, kpaŋkpama kyɛ maŋ nyɛ gyɛlɛ. Noɔ maŋ taa la gbɛŋbu o zusogo, nɔdaa gbɛŋbu maŋ e la kpoŋ a gaŋ nɔpoge gbɛŋbu, noɔ nɛne noma la yaga. Noɔ taa la tɔna yaga ko Dagaaba. Tɔna mine noɔ na taa la; bogre maaloo libibɔ bone, nɛne bee zeɛre, gyɛlɛ, tēē amk.
Nsuta-Kwamang-Beposo

**Nsuta-Kwamang-Beposo** (Ghana Begemaale die gbandige) e la a gbandigiri kaŋa naŋ areko a Ghana begemaale die. Ba maŋ ɛlɛte la begemaale die mɛmba nenyeni tuuro yageroŋ nu-neɛ sobie.

Adelaide Ntim la a begemaale die mɛmba a ko a gbandige. Ba da ɛlɛte o la a wɔɔ paati (NPP) yuori eŋɛ.

## Kaa Kyɛ Meŋ Nyɛ

* Ghana begemaale die gbandigiri yoe

## Sommo Yizie
Nkoranza South

**Nkoranza South** e la a paaloo kaŋa naŋ are ko a Ghana begemaale die. O maŋ vootu la begemaale die mɛmba neŋyeni yoŋ a o tuuro a yageroŋ nu-neɛ sobie.

Emmanuel Kwadwo Agyekum la a begemaale die mɛmba ko a paaloŋ ŋa. Ba da vootu o la a kataweɛ paati yuori eŋɛ. O meŋ da la are ko la a paaloo a republic anaare soba begemaale die eŋɛ.

## Leɛ Kaa Kyɛ Meŋ

* Ghana begemaale die paaloo yoe

## Sommo Yizie
Nu- peraa

**Nu-peraa** : O e la kuri ba naŋ de maale ne. O maŋ taa la ma ane bie. A ŋmeɛbo bee toobo saŋa ba maŋ de la a bie eŋ a nu-bidaa kyɛ de a ma eŋ a nubi-foro bee ayi eŋɛ.

## ŋmeɛbo Zie
Deɛne zie te seŋ, bawaa, bɔɔre nyɔgebo, ane yiele kyeɛbo a deɛne saŋa.

## Kɔkɔre/yelbie
Nu-peraa maŋ ŋmeɛra tuuro la a lɛ a yiele yelbie naŋ lere.

## Tenne Na Ba Naŋ ŋmeɛrɛ Nu-Peraa
1. Gyerebaa paaloŋ

2. Sisaale paaloŋ

3. Lawra paaloŋ

4. Nandom paaloŋ
Nudaare

**Nudaare-** e la Dagaare daa poɔ bebiri kaŋa naŋ kuri yi a yelbigbol ŋa 'anuu' poɔ, wullo ka bebie anuu daare.
Nuhu Tanko Amadu

**Nuhu Tanko Amadu**  yi la tembile kaŋa naŋ be Gaana Ɔpa Wɛse poɔ, Hamile. Nuhu Tanko e la dɔɔbile naŋ nyɛ yuomo pie ane ayɔpoi. Ba dɔge o la a Hamile poɔ ka o baa be kyɛ naŋ gaa o pramere ane o Junia Hae Sakuuri kaŋa ba naŋ boɔlɔ Hamile Islamic. Tanko e la dɔɔbile naŋ noŋ bɔɔl ŋmeɛbo o nyɔvore zaa poɔ. A dɔɔbile ŋa ŋmɛ la bɔɔl a gaa ziiri te seŋ Oasa,
Nyeraa

**Nyeraa** e la donbile kaŋa naŋ meŋ e Naaŋmene boŋ iraa kaŋa. Bogi poɔ la e o kpɛ zie saŋa zaa bee wagere zaa, o bezie la a bogi poɔŋ. O maŋ be la zie zaa ka yiri poɔ la bee yeŋgɛ poɔ kyɛ onaŋ kpeɛrɛ la. O ba taa kpɛ zie. O e la donbile kyɛ ka onaŋ doŋ neɛ o maŋ bɛ la o soba naŋ o naŋ doŋ.

A boyeni la ka ba maŋ boɔlɔ ka nyeraa kyɛ ka yaga meŋ nyeree, a kpɛ zie meŋ yuori la Nyeregaŋguu. Dagaaba maŋ boɔlɔ o la nyeregaŋguu yiri, la a kpɛ zie.

Ka neɛ nyɛ nyeraa, gbɛɛ yaga a ba maŋ kyenɛ a yoŋ a maŋ laŋɛɛ taa gbɛɛ yaga. A meŋ yelnyɔgeraa la ka a yɔ tuuro bombie a teŋɛ zu poɔ a kpeɛrɛ ne ba kpɛ zie.

A lɛ zuiŋ la ka a maŋ yeli ka " soŋ zale la kpeɛoŋ" a meŋ nyɔvore waaloŋ la ka a laŋ kyenɛ wagere zaa.
Nyeregaŋguu Yiriŋ

Nyeregaŋguu Yiriŋ e la zie kaŋa nyere naŋ maŋ lantaa kpeɛre. Tensoŋ la ka a maŋ tege kyɛ kpeɛrɛ gana. A meŋ die la a lɛ a naŋ maŋ maale kpeɛre. A maŋ iri dirɛ la bombie kpeɛrɛ neŋ a bogi poɔŋ. 

A bogi naŋ la ka Dagaaba boɔlɔ ka Nyeregaŋguu yiri. A ananso la, a nyere naŋ maŋ lantaa a kpeɛrɛ a bogi yinaa naŋ poɔ la sɔ ka ba boɔlɔ o ka nyeregaŋguu yiri. 

A lenso ka Dagaaba maŋ yeli ka nyeraa yeli ka soŋ zale la kpeɛoŋ. A pare la ka a nyere na maŋ lantaa a dirɛ bee a tuuro a bombie a wegre poɔŋ. Ka neɛ nyɛ a, a ba maŋ kyɛne a yoŋ, a maŋ laŋɛ la taa wagere zaa ka a naŋ wa yi boɔra ba boma.

A maŋ dire la bombipaalba kpeɛrɛ neŋ a bogi poɔŋ kyɛ yire neŋ a boŋkore naŋ bara ka a naŋ ba wa veɛle.

A boyine la ba maŋ boɔlɔ ka nyeraa, kyɛ a yaga e nyeree, a die meŋ e nyeregaŋguu yiri.
Nyɔgema

**Nyɔgema** e la dùŋo kaŋa naŋ maŋ bé moɔ poɔ aneŋ kɔnkɔre poɔ, nyɔgema maŋ e la kyɛkyɛra kyɛ ka o nyúú maŋ e wogi, nyɔgema maŋ toɔŋ are la teŋɛ kyɛ toɔŋ ɔɔ vaare teɛ̃ zu.
Nyɛnoo

**Nyɛnoo** e la kubo mine kaŋa. A ma waa la peɛle kyɛ maŋ taa tuo kaŋa. Nyɛno e la bone naŋ na maŋ nyille ka o na wa be bontoloŋ kaŋa poɔ te seŋ zeɛre. Gbɛɛ yaga zaa ona la ka ba maŋ de maale Zeɛre ka a taa noɔre duobo. Ka ba na dɔge zeɛre ka ona  ba kyɛbe  lɛɛŋ eŋ ka zeɛre koŋ taa zɛle lɛmbo. Ka fooŋ dɔge zeɛre meŋ a eŋ o zuo, lɛ wuli ka ka zeɛre meŋ ko la taa zɛle lɛmbo bonso a na zuo la.
Nyɔ-Ɛremɛ Voonebie/ Sɛgebie

**Nyɔ-Ɛremɛ Voonebie /Sɛgebie**  e la voonebie mine ka a boɔloo saŋa a talanzoore maŋ tage sigi teɛ la a nɔpoɔ ƒoɔlaa kyɛ yuo a nyɔbogiri ƒoɔlaa ka a saseɛ kpoŋi zie tuuro nyɔbobo poɔ yire.Saseŋ a bondemannewulii ama naŋ tu (ŋ,n,m).Kyɛ te taa la nyɛ-ɛrmɛ bondewuli meŋ naŋ are a sɛgebinyaaga zu a ferɛ o ka o ɛre nyoɔre. Te seŋ ama ē,ã,̃,̀õ,ĩ,..Kyɛ a seŋ ka te baŋ ka yelbie sɛgebo bee boɔloo saŋa la ka te maŋ woŋ bee nyɛ a.
A nyɔ-ɛremɛ sɛgebie ama pãã poŋ eŋ la zagebɛrɛ ayi poɔŋ.

i) Nyɔ-ɛremɛ Sɛgebinyaŋene bee nyɔ_ɛremɛ voonebinyaŋene

ii) Nyɔ-ɛremɛ Sɛgebidaare bee nyɔ_ ɛremɛ voonebidaare

## Nyɔ-ƐREMƐ SƐGEBINYAŊENE BEE VOONEBINYAŊENE
A bie ama e la sɛgebie bee voonebie na a boɔloo saŋa ka a saseɛ kpoŋi zie maŋ tuuro a nyɔbogiri poɔ yire. A nyɔ_ɛremɛ sɛbidaare ama sɛgebo saŋa, te maŋ de la a nyɔ-ɛremɛ bondemannewullaa (~) a dɔgele a zu.
Nyɔ_ɛremɛ voonebinyaŋene:   /ã/, /ē/, /ĩ/, /õ/, /ū/, /ɔ/, /ɛ/, /ʋ/, /Ɩ/, /a.̧
Nyɔ_ɛremɛ sɛgebinyaŋene: ã ẽ ĩ õ ũ  ɔ̃ ɛ̃;Aseŋ, te na baŋ nyɛ la a sɛgebie ama mine a yelbie ama poɔŋ:  kūū, vūū. A yelbie ama poɔŋ, te na nyɛ la a nyɔ-ɛremɛ sɛgebiri ŋa "ū" a poɔŋ.
Fēē, tēē, a yelbie ama poɔŋ, te na baŋ nyɛ la a nyɔ-ɛremɛ sɛgebiri ŋa "ē" a poɔŋ. Ane a mine taabaŋ.

## NYƆ-ƐREMƐ SƐGEBIDAARE BEE VOONEBIDAARE
A bie ama boɔloo saŋa, a talambaaloŋ bee talanzoore maŋ tage sigi teɛ la a zelekpaare, a pɔge a noɔre ƒoɔlaa, kyɛ ka a nyoɔre ƒoɔlaa yuo ka a saseɛ kpoŋi zie zaa tuuro a nyɔbogiri poɔ a yire. A nyɔ-ɛremɛ sɛgebidaare ama sɛgebo saŋa, te ba maŋ leɛ de a nyɔ-ɛremɛ bondemannewullaa a dɔgele bonso a maŋ daŋ ɛre la nyoɔre a menne. 
Nyɔ-ɛremɛ sɛgebidaare mine.  n, ny, ŋm, m, mh, ŋ.
Nyɔ-ɛremɛ voonebidaare mine  /n/, ,/ŋm/, /m/,/mh/,/ŋ/.
Nyɔ-ɛremɛ sɛgebidaare mine  yelbie  poɔŋ:  Naaŋmene, ŋmaaŋa, boŋŋmaa, ŋmore. A yelbie ama poɔŋ, te na nyɛ la a nyɔ-ɛremɛ sɛgebidaa *ŋm* a poɔŋ.
Nyaa, nyɛ, nyaaroŋ, nyeraa, nyeɛmɛ. A yelbie ama poɔŋ, te na nyɛ la a nyɔ-ɛremɛ sɛgebidaa ŋa  "ny" a poɔŋ.
Naa, naazoɔ, bondaana, bone. A yelbie ama poɔŋ, te na baŋ nyɛ la a nyɔ_ɛremɛ sɛgebidaa ŋa "n" a poɔŋ.

## Sommo Yizie
Nyɔ-Ɛroŋ - Nasalization Of Vowels

**Nyɔ-Ɛroŋ**    Nyɔ-ɛroŋ e la nyɔ-ɛremɛ sɛgebidaa naŋ maŋ fere sɛgebinyaŋaa bee sɛgebinyaŋene ka a bee ka o ɛre nyoɔre yelbiri poɔ. A ŋaa wuli ka a sɛgebinyaŋene ama ba maŋ ɛrɛ-nyoɔre koroŋ kyɛ a naŋ maŋ are peɛle nyɔ-ɛremɛ sɛgebidaa bee daare la so ka o maŋ fere a ka a ɛre nyoɔre. Nyɔ-ɛroŋ poɔ, a sɛgebinyaŋene ama are zie ba maŋ ferɛ, ka onaŋ are a nyɔ-ɛremɛ sɛgebidaa puoriŋ bee niŋe kyɛ o maŋ fere o la ka o ɛre nyoɔre.Aseŋ toma, naŋa, nɛne, taŋaa, neɛ, ane a mine kaŋa.
A fere ka a ɛre nyoɔre ŋa tɛŋɛ la a yelbie ama boɔloo saŋ a nyɔ-ɛremɛ sɛgebidaa maŋ fere la a sɛgebinyaŋene ama boɔloo saseɛ kpoŋ zie ka a tuuro a nyoɔre poɔ yire.Aseŋ, peɛmɛ, maaroŋ, weɛŋ, ane a mine kaŋa.

### Nyɔ-Ɛroŋ Meɛroŋ
A meɛroŋ ŋa e la yel-ere bee yelwulli mine te naŋ na baŋ nyɛ yelbiri poɔ a baŋ yeli ka a yelbibalaa na taa la nyɔ-ɛroŋ.
O maŋ taa la nyɔ-ɛremɛ sɛgebidaa.Aseŋ, m, n, ŋ, ŋm, ny. 
Te ba maŋ de a nyɔ-ɛremɛ sɛgebie bondemanne wulaa (--)dɔgeli a zu poɔ a nyɔ-ɛroŋ poɔ.Aseŋ,
Nɛnē__nɛne
Ŋmããŋã_ŋmaaŋa
Taŋãã_taŋaa
Nãã__naa 
A boɔloo maŋ ŋmaara la vooroŋ. Aseŋ, naaloŋ, kaŋkaŋaa, nyaaroŋ, taŋaa, ŋmennaa.
A boɔoo maŋ tããna la a kɔkɔmie. Aseŋ, ŋmaa, taŋaa
A boɔloo saŋ feroo maŋ be la a sɛgebinyaŋene zie nyɔ-ɛroŋ poɔ.
A baaraa, te peɛroo yelnyɛre kyaare ne nyɔ-ɛroŋ la ka te gyɛle biŋ a sazu kyɛ.

## YɛlɛYiibu /Peɛro Zie
Nɔdaa

**Nɔdaa** waa la noɔ bondɔɔkpoŋ bee bondɔɔbile. Nɔdaa la maŋ do nɔpɔge ka o toɔŋ wɛge. A daga paaloŋ a Ghana poɔ, nɔdaa la maŋ koŋ zinyaare saŋa ka noba iri ba gbeɛo. Nɔdaa ba nyeɛra gyɛlɛ eŋ. 

## Sommo yizie
Nɔɔteɛ

**Nɔɔteɛ** e la boŋkaŋa nensaala naŋ maale a maŋ de toŋ eŋ ba gbɛɛ poɔre.

Neɛ la neɛ zaa naŋ be a teŋɛ zu kyɛ taa la o gbɛre nɔɔteɛ toɔre. Gbɛɛ yaga wɔrabare la ka ba maŋ de maale a kyɛ ka mine meŋ bebe ka ba maŋ maale neŋ donne gane. Ba maale a la te senne lɛ a gbɛɛ naŋ seŋ.

## Nɔɔteɛ parɛɛ

### *Nɔɔte-eŋ-pɔge gbɛɛ
A nɔɔteɛ na tɔ e la a ona ba naŋ maale ka neɛ toŋ o ka o pɔge a gbɛre zaa.

#### *Nɔɔteɛ eŋ so-kõɔ
Nɔɔteɛ ŋa la ka nensaala maŋ de toŋ a so neŋ koɔŋ. A maŋ eɛ la wɔraba. 

##### *Bogi poɔ Nɔɔteɛ
Nɔɔteɛ ama la ka nensaala maŋ toŋ ka banaŋ wa kpeɛre bogi poɔŋ bee yɔɔrɔ moɔ poɔ ane ataaba.
Obrafuor

** Michael Elliot Kwabena Okyere Darko ** e la a Ghana yiele ŋmeɛrɛ kaŋa naŋ be a Ghana paaloŋ ŋa poɔ ka neɛ zaa baŋ o yieli yuori ka o e Obrafour. Ba dɔge o la a yuoni 1976. O e la Hiplife yieli ŋmeɛrɛ kyɛ naŋ na e rapper. Obrafour naŋ baŋ yieli la neŋ kɔmbɔŋ Kɔkɔre velaa. O yieli kaŋa naŋ daŋ yi yaga wa la "Pae mu ka", onaŋ la ka o de do neŋ kyɔɔtaare yaga. A yuoni 2000 poɔ Obrafuor wa la a yieli ŋmɛ ŋmɛ karaa a Ghana paaloŋ zaa poɔ. A yuoni 2019 poɔ, Obrafour da deɛŋ la o 20th anniversary ane a yieli " pae mu ka". O wa e la a Ghana yield ŋmɛ ŋmɛ karaa a Ghana yieloo poɔ. 
## Obrafour Nyɔvore Piiloŋ
Obrafour, ba dɔge o la a Obo Kwahu. O ma yuori la Gladys Agyapomaa A ba meŋ di Mr. Kwaki OkyereDarko. 
Obrafour da boɔra ka o leɛ lɔɔya o sakuuri zannoo poɔ kyɛ a da tõɔ nyɛ eebo a yi o ma kūū zuiŋ. Obrafour ma kpi la a yuoni 1995 ka o naŋ na be a St. Peter's Boys Senia Haae Sakuuri poɔ. O piili la o paremare Sakuuri a "New Star Preparatory Sakuuri poɔ" a yi be gaa Abetifi Secondary asaŋ na ka o paaŋ tõɔ gaa a St. Peter's Boys Senia haae Sakuuri. Obrafour naŋ e o belee na zaa kyɛ o naŋ baŋ yieli la o neŋ o ma ka ba naŋ gaa puoro yiri saŋa zaa. Be la ka o piili neŋ o yieloŋ zannoo sori.
## Obrafour Yieloŋ Toma
Obrafour nyɛ la yɛŋ zaa yineŋ o ma zie, O naŋ da naŋ be a Senia Haae Sakuuri poɔ. O da maŋ te page la noba mine baŋ maŋ yiele ŋmene dieŋ yieloŋ a mesa poɔ. Wagere baŋ wa ta la ka zomenne mine de o te kpɛ neŋ a rap yieli poɔ. O da te page la Hammer a yieli poɔ ka Hammer da vɛŋ ka ba maale yieli onaŋ  Obrafour ane Abraham Ohene Djan (OM Studios) A Ana zaa puoriŋ la ka o ŋmɛ a 'Pae Mu Ka' a yuoni 1999 a Accra poɔ.

A Kyɛpura kyu 2023 poɔ, O da gaa neŋ la Drake a Ghana Mireyiri poɔ kyɛ o da ba toɔŋ yi velaa a Yieloŋ kaŋa yɛlɛ eŋɛ 'Oye ohene' O naŋ da lɛ nyɔge maale eŋ ' Calling my Name' kyɛ Obrafour da ba baŋne o. A lɛ zuiŋ o da de Drake Gaa ne miredirebɛ yiri poɔ.A miredirebɛ yiri poɔ Obrafour da yeli ka  Drake neɛ kaŋa waɛ la kyɛ a puoriŋ  ba da ba toɔŋ yeli yeli zaa kyɛ de a yieli gaa maale boŋ yuo. O da biŋ la $10 a miredirebɛ yiri poɔ kyɛ ka ba dire a yɛlɛ. Kyɛ o ba toɔŋ nyɛ lɛ onaŋ boɔrɔ.

## Obrafour Yieli Mine
• Pae Mu Ka (1999),vɛʋ

• Asem Sebe (2001)

• Tofa (2005)

• Asem Beba Dabi

• Heavy (2006)

. Tee Pa (2003)

• Yaanom

• Maame

• Kwame Nkrumah

• Kasiebo

• Still Strong(2018)

• Love Anthem(2018)

• Adom Bi(2019)
## Sommo Yizie
Nɛne

**Nɛne:** e la boŋ ɔɔraa kaŋa ba naŋ maŋ ɔɔ, gbɛɛ yaga doŋa maŋ la ka ba maŋ ko. Nɛne naŋ baŋ e la boɔ, noɔ,naabo, wɔɔ, walaa, soɔŋaa, ŋmaaŋa, dobaa, peroo, ane taa ba naŋ zaa ka neɛ ko a ama kaŋa zaa te naŋ boɔle naŋ baŋ e la nɛne. Koobo la ka ba maŋ ko ka waa bee baŋ e Nɛne. ba ba ɔɔrɔ boŋ naŋ vooro see ka o kpi sere ka paaŋ naŋ de maale doge ɔɔ.

Nɛne e la bondiraa kaŋa naŋ maŋ poɔŋ soŋ neɛ endaa baabo yɛlɛ, ka dɔɔtare meŋ maŋ gɔɔrɔ noba ennɛ ka ba naŋ wa dire bondirii ka anaŋ waa wollo zaa kyɛ nɛne fee maŋ bebe a poɔ. A lɛ wulli ka neɛ zaa, teŋɛ zaa noba ɔɔrɔ la nɛne. Ka yeli ka onaŋ ba ɔɔrɔ nɛne a le wulli ka o soba taaɛ baaloŋ kaŋa ka dɔɔtare kpaaoŋ nɛne ɔɔbo.

## Nɛne Nyaabo
Nɛne ba e boŋ bɔ guuraa dagaaba lankpeɛbo poɔŋ. Neɛ naŋ baŋ nyɛ la nɛne a yi donne mine zieŋ te seŋ; dobaa, ŋmaaŋa, Naabo, Peroo, Wɔɔ, Baa, Noɔ, Boɔ, Biriyuor, Soɔŋaa, Ane a taa na mine. 

= Tenne Mine Ka Neɛ Gaa O Poɔ Naŋ Nyɛ La =
Tenne ama zaa ka neɛzaa gaa a kaŋa zaa poɔ a boɔrɔ nɛne naŋ baŋ nyɛ la te seŋ : Nandom, ko, Wa, Burikina faso, Guri, Tamale, Hamile, Bu, ane a mine kaŋa.
Obuasi East

**Obuasi East**  e la a gbandigiri kaŋa naŋ areko a Ghana begemaale die. O maŋ ɛlɛte la begemaale die mɛmba (MP) boŋyeni tuuro yageroŋ nu-neɛ sobie. 

Patrick Boakye-Yiadom la a begemaale die mɛmba ko a gbandige. Ba da ɛlɛte o la a Wɔɔ Paati (NPP) yuori eŋɛ a di ne 27,715 nuuri yageroŋ na leɛ a begemaale die mɛmba. 

## Leɛ kaa kyɛ meŋ

* Ghana begemaale die gbandigiri yoe

## Sommo Yizie
Odotobri

**Odotobri** e la a gbandigiri kaŋa naŋ are ko a Ghana begemaale die. Ba maŋ ɛlɛte la  begemaale die mɛmba nenyeni tuuro yageroŋ nu-nɛb sobie.

Emmanuel Akwasi Gyamfi la a begemaala naŋ are ko a gbandige pampana. Ba da ɛlɛte o la a wɔɔ paati yuori eŋɛ ka o di a kogi ne 19,768 nuuri yageroŋ. O da la maale are ko la a gbandige ŋa a 4th republic begemaale die eŋɛ 2004 yuomo naŋ pare.

## Kaa Kyɛ Meŋ

* Ghana begemaale die gbandigiri yoe

## Sommo Yizie
Offinso South

**Offinso South** e la a gbandigiri kaŋa naŋ are ko a Ghana begemaale die. O maŋ ɛlɛte la begemaale die mɛmba neŋyeni tuuro yageroŋ nu-neɛ sobie. Offinso South be la a Offinso desekyere naŋ be a Ashanti Irigyiŋ, Ghana poɔ.

## Torebogiri
A gbandige ŋa bezie be la a Offinso desekyere naŋ be a Ashanti Irigyiŋ a Ghana poɔ.

## Begemaale Die Mɛmbare

## Nuuri Neɛbo

A vuofuri nuuri neɛbo ba naŋ da e 24 Ɔtoorebare 2006, a Wɔɔ paati (NPP) bie, Owusu Achaw Duah, da di la a kogi ne 10,097 nuuri yageroŋ.

## Leɛ kaa kyɛ meŋ

* Ghana begemaale die gbandigiri yoe

## Sommo Yizie
Offinsu College of Education

A Gold Coast districti naŋ e a Methodisi misa a Ghana Poɔ la a yuo a Offinso kolaagi sakuuri ŋa.Ba da yuo la a sakuuri ŋa a yuoni February 1955 puɔ.A sakuuri ŋa bi la a Offinso paaloŋ poɔ 

DAKROŊBAŊ

Boŋna su ba naŋ da yuo a sakuuri ŋa la ka ba da zanne a pɔgebɔ na naŋ e karikiisi naŋ tonɔ a Naaŋmene tomɔ.Dɔɔ kaŋ ba naŋ da boɔlɔ Mr Andrews  krakye Denteh la neɛ na naŋ da soŋ ka a sakuuri ŋa baŋ toɔŋ wa a Offinso paaloŋ poɔ.A yuoni 1954 Poɔŋ,Mr Andrews Krakye Denteh da woŋ ka Naaŋmene tontoneba mine da boɔroŋ ka ba yuo sakuuri a Offinso kyebii Dunkwa paaloŋ poɔ.Lɛ la ka o da gaa ye yeli ku Nana Wiafe Akenten ll naŋ da e a naa a Offinso paaloŋ poɔ.Lɛ la ka a naa lonne boɔli nobɔ mine ka ba mine la Opanin Kwadwo Krah naŋ yi Asamankama,Opinin Fofie naŋ yi Obuose-Offinso paaloŋ,Mr Moses Kwame Boakye naŋ yi Abofour aneŋ Mr Emmanuel Kwabena Abu naŋ yi Dentin ka ba zaa na kam taa a yeli a sakuuri yɛlɛ.Lɛ la ka ba zaa a nyɔge noɔre yeni a sage ka ba na soŋ mɛ la a sakuuri.

Ba da yuo la a sakuuri ŋa a yuoni 1955.Opanin Kwadwo Krah da ku la sakudie ka ba na di piili neŋ a sakuuri bonso ba da ba taa sakuudie.

A yuoni 1966 poɔŋ,a Methodisi Naaŋmene tonetonba da mɛ la sakudie paalaa a baari  ka a sakuubiiri a yi a gaa be a yuoni ŋa poɔ.https://www.ofce.edu.gh/
Oforikrom

**Oforikrom** e la a gbandigiri kaŋa naŋ areko a Ghana begemaale die. Ba maŋ ɛlɛte la begemaale die mɛmba neŋyeni tuuro yageroŋ nu-neɛ sobie. 

Emmanuel Marfo pampana ŋa e la mɛmba ko a begemaale die anii soba a Ghana republic anaare eŋɛ naŋ areko a Oforikrom gbandige, a Ashanti Irigyiŋ poɔ Ghana, a Wɔɔ paati yuori eŋɛ.

## Kaa Kyɛ Meŋ Nyɛ

* Ghana begemaale die gbandigiri yoe

## Sommo Yizie
Ola College of Education

**Ola College of Education** e la a kolaagi kaŋa naŋ be a Gaana paaloŋ poɔ.O be la Cape Coast teŋa poɔ, Sɛnteraal Uregin-Cape Coast paaloŋ. O ne a vaasiti na naŋ laŋ tona e la University of Cape Coast (UCC).
Oscar Liwaal

**Oscar Liwaal** (dɔgebo bebiri da la 1 Maakyi 1978) e la a Ghana pɔletese neɛ kaŋa. O be la a a Ghana palamɛte anaare soba poɔŋ a ko a o paaloŋ  Yunyoo  naŋ be Yunyoo-Nasuan District naŋ be a North East Region a Gaana poɔ. O da waa la a Chief Executive Officer ko Bunkpurugu Yunyoo aneŋ Yunyoo-Nasuan district zaa.

## Nyɔvore Piiloŋ Aneŋ Toma Yɛlɛ
Liwaal dɔgebo bebiri da la 1 Maakyi 1978. O yi la Jimbale. O waa la sakuuri karema naŋ kanne leɛ a. O taa la o  Degree ne education( 2013).

## Naakoɔŋ Yɛlɛ
Liwaal waa la Wɔɔ Paate (NPP) deme kaŋa. A yuoni 2017, a yidaandɔɔkpoŋ Nana Akufo-Addo da iri o la aneŋ a so o eŋ ka o waa a District chief executive ko a Bunkpurugu Yunyoo naŋ be a Northern region poɔ. A taa gɛrɛ ka ba leɛ iri o ka o waa a weɛ soba ko a Yunyoo-Nasuan district paalaa ŋa ba naŋ da ŋmaa. O da are la bɔ a Yunyoo Constituency  kogi a yuoni 2016 Vootu kyɛ ba nyɛ zunoɔ kyɛ ka nenkoraa Naabu Joseph Bipoba eŋ da di a kogi. A la waana ka a paati deme la iri o ka o waa a arekoro a yuoni Disembare 2020  vootuu.  O da di la a bɛgemaala kogi a bɛgemaale vootuu saŋa ka o nyɛ 12,103 vootu ka lɛ wulo 56.3% a yi a vootu zaa lanne taa, ka o ŋmaa o dɔma ŋa aneŋ saŋa bɛgemaala  Naabu Joseph Bipoba naŋ yi a Kataweɛ paati deme poɔ ka o meŋ nyɛ 9177 vootuu ka lɛ wulo 42.7% a yi a vootu zaa lanne taa.

## Kɔmɛtee
O waa a kyɛɛmaŋ potuuro soba aneŋ a neɛ kaŋa a Members holding Office of Profit Kɔmɛtee ane Nensaalaba laaleɛloŋ kɔmɛtee a Gaana palamɛti anii a anaare soba a Gaana poɔ.

## Meŋa nyɔvore
O waa la a kiritabie kaŋa. 

## Sommo yizie
Oscar Ofori Larbi

**Oscar Ofori Larbi** (ba naŋ dɔge 14 Sentɔmbare 1966) e la Ghana pɔleteesa ane a Kataweɛ paati mɛmba. O e la begemaale die mɛmba ko a Aowin Gbandige, a Western North Irigyiŋ poɔ, Ghana.

## Nyɔvore piiluu ane Ganzanne
Larbi baa la Adukrom poɔ. O taa la Public administration sɛtefekete. O baare la diploma tɔnnaa Cambridge International College eŋɛ Maakye 2012 poɔ.

## Meŋɛ Nyɔvore
Oscar Ofori Larbi e la kiristabie.

## Sommo Yizie
Osei Bonsu Amoah

**Osei Bonsu Amoah** (dɔgebo bebiri Ɔɔgore 15, 1961) e la Ghanaian pɔlitiseɛŋ aneŋ a paalimɛnte ayɔpoi soba ko a fourth Republic ko Gaana begemaala ne kaŋa naŋ are ko Akwapin South gbandige noba naŋ be a Eastern Region a Gaana poɔ, a paaŋ be a wɔɔ paati gyɔŋgyɔŋ puliŋ.

## Bibiiloŋ Nyɔvɔre Aneŋ Sakuu Gaabo
Amoah bebidɔgeraa da la Ɔɔgore 15, 1961. O yi la Aburi, teŋe kaŋa naŋ be a Eastern Region a Ghana poɔ. O sɛkɔndre sakuu gaabo te baarɛɛ neŋ a sakuu gyeremɛ ŋa ba naŋ boɔla ka Prempeh College aneŋ oŋ la nyɛ o Bachlor of Science degree ne Law a yi a University of Ghana a yuoni 1985.A yi Ghana School of Law, o la nyɛ la Bachelor of Law degree a yuoni poɔ 1995.

## O Nakõɔ Yɛlɛ
O e la a New Patriotic Party neɛ kaŋa. O e la a begemaala kaŋa naŋ are ko a Akwapin South paaloo.

### 2012 Vootuu
A 2012 Ghana vootuu kpoŋ poɔ, o da nyɛ la zunɔɔ o naŋ da are ko a Akwapin South paaloo begemaale kogi ŋa, ka o da nyɛ 12,720 vootuu ka lɛ wulo 49.73% a vootuu zaa laŋ taa poɔ, kyɛ ka a NDC begemaala gbɛbɔge ara William Ntow Boahene eŋ da nyɛ 8,694 vootuu zaa laŋ taa poɔ. Ka CPP gbɛbɔge ara Isac Opare Addo da nyɛla 3,713 vootuu,ka lɛ wulo 14.52% ayi a vootuu zaa laŋ taa aneŋ meŋ PPP gbɛbɔge ara Michael Asante da nyɛla 450 vootuu. Ka lɛ wulo 1.76% ayi avootuu zaa laŋ taa.

### 2016 Vootuu
A 2016 Ghana vootuu kpoŋ poɔ, O da la nyɛ la zunoɔ ko a Akwapim paaloo begemaale kogi ne 14,049 vootuu, Ka lɛ wulo 52.8% ayi a vootuu zaa laŋtaa kyɛ ka NDC gbɛbɔge ara Lawrencia Dzewornu eŋ da nyɛ 8,417 vootuu 31.6% a CPP gbɛbogi ara Issac Opare Addo da nyɛla 4,153 vootuu kalɛ wulo15.6% ayi a vootuu zaa lantaa.(9)

### 2020 Vootuu
A 2022 vootuu kpoŋ poɔ, O da la maaleŋ nyɛ la zunɔɔ ko a Akwapim South paaloo begemaale kogi ne 21,237 vootuu ka lɛ wulo 65.41% ayi avootuu zaa laŋtaa kyɛ ka a NDC gbɛbogi ara Wintson Kwadwo Afari Djan eŋ da nyɛ 11,237 vootuu ka lɛ wulo 34.59%  a yi a vootuu zaa laŋ taa.(10)

### Kommitiiri
A 2016 poɔ, o na da la a kyaamaaŋ ko a Subsidiary Legislative Kommitii, a Ghana begemaale dieŋ. 11

O e la a Standing Orders Kommitii neɛ kaŋa, a e a neɛ kaŋa naŋ be a Subsidiary Legislation Kommitii aneŋ a la e neɛ kaŋa naŋ la be a Appointments Kommitii.

### Minista Yɛlɛ
O e la pampana  Minista potuuro a ko  Local Government, Decentralization aneŋ Rural Development.

## Toma Yɛlɛ
Saŋa neɛ o naŋ da kpeɛ a bɛgemaale die neɛ la ka , Amoah da e Inspector a ko Taxes, IRS a youni  1988 aneŋ a  1996. O da e la Special Assistance, Office of the President,  o da ton yɛŋ a yie 2001 a wa eŋ a  2005 youni neɛ poɔ.

O da e la  Minista potuuro a ko  Ministry of Education Youth and Sport, aneŋ o da ton yie 2005 a wa eŋ 2008.

## Meŋa Nyɔvore
O e la Christo, aneŋ o taa la pɔge naŋ e  lawyer aneŋ biiri bata.

## Yɛlɛ Mine Yiibu Zie
Ophelia Hayford

**Ophelia Mensah Hayford** e la a Ghana palamɛte neɛ kaŋa, naŋ da are a 2020 vootuu . O da di la a 2020 palamɛtere dakogi a Mfantsiman paaloŋ poɔ.

**O e la; Hon**, a Ghana palamɛte poɔ naŋ are ko a Mfantsiman paaloŋ.

## O Nyɔvore  Piiloŋ  Ane  O Sakuuri Gaabu Yɛlɛ
Hayford, ba dɔge o la a 29th Ɔɔtorebare kyu 1973 saŋa. O baa la a Akwapim-Akropong a sapare a Ghana poɔ. O e la o Bachelor's degree ko pɔlɛtikal science ane kɔkɔrɛ zannoo yɛlɛ a 2012. O leɛ gaa la te nyɛ o bee zane begɛ kyaare ne nensaalba yɛlɛ; A tendaa zaa nensaalaba merɛ/begɛ yɛlɛ a 2018 poɔ.

## Toma Ane Ba Naŋ Iruu
Ophelia wa e la a zutuuro a ko a Ghana merɛ gurobo(pɔlisiri) ASP. O wa e la a pɔlisiri nekpoŋ a Ghana pɔlisiri poŋ. Ophelia Hayford da toŋ la a interpol unit a CID yir-kpoŋ poɔ. Ophelia  wa poɔŋ la a Ghana pɔlisiri poɔ a 1993 yuoni poɔ. A yi o toma puoriŋ o toŋ la a pɔlisiri poɔ yuomo lezaayi ane a yoɔpoi (27years).

## Pɔletese Yɛlɛ
Hayford e la a wɔɔ paate neɛ kaŋa (new patriotic party). O serɛ naŋ da kpi "Ekow Hayford" meŋ wa e la a Gaana palamɛti neɛ a ko a Mfantsiman paaloŋ. O serɛ na kūū puoriŋ la ka Ophelia da iria te leɛre o serɛ na zu a palamɛti poɔ a ko a Mfantsiman paaloŋ deme. Kyɛ o naŋ da e a Gaana pɔlisi nekpoŋ baare O da sɛge la gane na wuli ka o ba leɛ poɔ a pɔlisiri poɔ, naŋ wuli kyaare a Ghana merɛ gane (1992 constitution). A saŋ na o pãã na baŋ tõɔ yi gaa ka ba te vooti O.

## 2020 Vootuu/Vootiŋ
A December 2020 poɔ,ba da iruu la ka o e a palamɛte neɛ a ko Mfantsiman paaloŋ, A yi o naŋ da di a vootuu a wɔɔ paati NPP poɔ. O da nyɛ la 36,091 noba naŋ da vooti ko o ka a are ko 51.83% a ko a vootiŋ zaa, kyɛ ka a kataweɛ paati neɛ James Essuon ane a GUM paate Alijatu lbrahim ba da nyɛ la 32,379 ane 911 vootiri naŋ da are ko 46.76% ane 1.31% ko a vootuu zaa.

## Kɔmɛttee
Hayford e la a dakogi zu ayi soba  naŋ kaara a sojare ane pɔlisiri merɛ gurobo a kɔmɛtee yiri poɔ.

## Meŋɛ Nyɔvore Yɛlɛ
O e la Ekow Hayford pɔgɔ naŋ kpi. O taa la biiri ba yi kyɛ naŋ e kirista bie.

## Sombo Yizie
Oti Region

**Oti Region**  waala a Gaana irigyin paalaa ne kaŋa banaŋ ŋmaa a Disembare 2018. Ba ŋmaa la a irigyin ŋa yi a Volta irigyin sazu sɛŋ. O ŋmaabo te yi la a NPP paati nɔdegere banaŋ de ba Campaign wagere a 2016 poɔ. Lɛ la ka ba wa wa a paaŋ paale ba nɔdegere na. A Oti irigyin teŋkpoŋ la ka ba boɔla Dambai.
Old Tafo

**Old Tafo** e la a gbandigiri kaŋa naŋ areko a Ghana begemaale die. Ba maŋ ɛlɛte la begemaale die mɛmba (MP) bonyeni tuuro yageroŋ nu-neɛ sobie.

Vincent Ekow Assafuah la a begemaale die mɛmba ko a gbandige. Ba da ɛlɛte o la a Wɔɔ Paate (NPP) yuori eŋɛ, ka o di a Disembare 2020 begemaale die gyongyoŋ nuuri neɛbo ko a Old Tafo gbandige. Ba da ŋmɛ la peraa ka onaŋ di ne 42,616 nuuri naŋ e, 

74.55% kɔɔ poɔ kyaare ne o kyakya ŋmɛ tɔ Sahmudeen Mohammed Kamil naŋ e Kataweɛ paate (NDC) mɛmba naŋ nyɛ nuuri 14,405 naŋ e 25.20% kɔɔ poɔ.

## Meŋ La Nyɛ

* Ghana begemaale die gbandigiri yoe

## Sommo Yizie
P. L. O. Lumumba

**Patrick Loch Otieno Lumumba** (o dɔgebo bebiri da la 17 Gyolaai kyu 1962). O e la Kenya lɔɔya kaŋa. O da waa la daarɛta ko a Kenya School of Law aneŋ a da la waa daarɛta ko a Kenya Anti-Corruption Commission meŋ a yi Gyɛnoɔre 2010 wa tɔ Ɔɔgore 2011.

## Sakuu zannoo yɛlɛ
Lumumba nyɛ la o LLB aneŋ LLM digiriisiri a yi a University of Nairobi. O LLM peɛroo ganwɛgu sɛgebo yelizu da la *National Security And Fundamental Rights.* Lumumba paaŋ la taa la PhD ne Laws of the Sea a yi a University of Ghent naŋ be Belgium paaloŋ poɔ. O PhD peɛroo ganwɛgu sɛgebo yelizu da la Exclusive economic zone, the use delimitation of economic zones.

## O nembɛree diibo yɛlɛ

## O teɛroo te kyaare naaŋ yɛlɛ

## O meŋa Nyɔvore yɛlɛ

## O gama yɛlɛ
Lumumba sɛge la gama yaga te kyaare neŋ lɔɔ aneŋ pɔletese yɛlɛ:

* https://books.google.com/books?isbn=9966226443
* https://books.google.com/books?id=lywWAQAAIAAJ
* https://books.google.com/books?isbn=9966530401
* https://books.google.com/books?id=C6clAQAAIAAJ
* https://books.google.com/books?isbn=9966001131
* https://books.google.com/books?id=3T36PgAACAAJ
* https://books.google.com/books?id=W3slAQAAIAAJ
* https://books.google.com/books?id=iqAlAQAAIAAJ
* https://books.google.com/books?id=H9PyAQAACAAJ
* https://books.google.com/books?isbn=9966054057
* https://books.google.com/books?id=LNAJAQAAMAAJ
* https://books.google.com/books?id=9l9aGwAACAAJ

## Sommo yizie
Patricia Appiagyei

Hon**. Patricia Appiagyei** ( Ba doge o la 28 nyɔgevennebare, 1956) yuoni poɔ, o e la Gaana pɔleteseɛŋ aneŋ gɔmmenɛnte kpambeɛ potuuro naŋ kaara Ashanti region aneŋ pɔge fɔra naŋ e Mayor a ko Kumasi Metropolitan Assembly. O e la neɛ naŋ poɔ a begemaale die naŋ e ayɔpoi aneŋ anii soba a fourth Republic of Gaana. O e la a wɔɔ paati bie naŋ are ko Asokwa vooten lombori.
## O Nyɔvore Piiluu  Aneŋ O Sakuu
Ba doge o la a 28 nyɔgevnnebare, 1956 yuoni poɔ a Kumasi poɔ, kyɛ o yi la Konongo/Asewase naŋ be Kumasi poɔ.O piilee o secondary education a yi sakuu ŋa ba naŋ boɔla St Louis Senior Secondary School naŋ be Kumasi, o lɛ gaa la nimitɔɔre a lɛ te gaa sakuu ŋa ba naŋ boɔla KNUST beŋ ka o da kanne a yineŋ gama mine ba naŋ boɔla B.A Social Science Economic/Law a 1980 yuoni poɔ. O da lɛ gaa la nimitɔɔre a lɛ te kaane a yineŋ gama mine ba naŋ boɔla Post Graduate Diploma-Development Economics a 1988 yuoni Poɔ.

## O Toma
O da toŋ la toma zie kaŋa na naŋ boɔla City Investment Company  Limited, o da e la Executive Director of Marketing  a yi 1995 a te tɔ 2010 yuoni. O da e la a paaloŋ yidaandɔɔ gbɛbogi ara ako a Kumasi teŋkpoŋ poɔ. 

## O Naakõɔ Toma
O da e la gɔmmenɛnte kpambeɛ potuuro naŋ da kaara Ashanti region a yi 2001 a te tɔ 2005 yuoni poɔ. 

A yi 2005 a te tɔ 2009 yuoni poɔ o da e la Municipal Chief Executive ako Kumasi.  Pampana ŋa o e la begemaala naŋ areko Asokwa vooten lombori a yi wagre ŋa oŋ da daa Former Deputy Local Government Minister ba naŋ boɔla Maxwell Kofi Jumah a lɔɔ kyɛ da a wɔɔ paati vooten poɔ, o da la gaa la nimitɔɔre a da di a kogo a 2016 vooteŋ  kpoŋ kyaakyaa yuoni poɔ.

O da lɛ di la a 2020 vooteŋkpoŋ yuoni a lɛ areko a vooten lombori ŋa.

A 2017 yuoni poɔ a paaloŋ yidaandɔɔ Nana Akufo Addo da iri o la ka o e gɔmmenɛnte kpambeɛ naŋ kaara Environment, Science and Technology and Innovation. O e la neɛ naŋ poɔ toma zie ŋa ba naŋ boɔla Nuclear Power Ghana.

## O Kɔmɛtiiri
O e la neɛ naŋ poɔ a lands and forestry Kɔmɛtiiri aneŋ iribu Kɔmɛtiiri

## O Meŋa Nyɔvore
O e la pɔge ayi soba ako Dr. K.K Sarpong naŋ e Former CEO ako Kotoko FC aneŋ Ghana National  Petroleum Corporation. O taa la biiri bata, o e la kristabie

## O Nimimaaroŋ Toma
A gyoonoɔre 2021 yuoni poɔ, o da gaa la ziiri mine naŋ be a Kumasi poɔ aneŋ old Asokwa, Kaase, Asokwa extension, Atonsu aneŋ Agogo a yi wagre ŋa kɔmpeɛre naŋ da pɔge a ziiri ŋa. O da eŋ ba la noɔre ka o na mɛ la dapaalaa ko ako a ziiri ŋa bale o naŋ da pɔge.  O da la gaa la Sakuu ŋa ba naŋ boɔla New Presbyterian Primary aneŋ J.H.S

## Zipeɛre
Pamgbori

**Pamgbori**, e la Dagaaba boŋŋmɛteɛ kaŋa ziiri mine Dagaweɛŋ ba naŋ maŋ ŋmɛ kuori zie / tigri zie ka gyile ba wa kyebe. Teŋkpoŋ naŋ taa bogi la ka ba maŋ kyɛ ŋmaa de pɛnne a boŋŋmeɛraa ŋa. Gbɛɛ yaga ka fooŋ gaa Dagaaba yie mine poore, ba maŋ de la a pamgbori boŋŋmeɛraa ŋa ka o leɛ panne ka ba maŋ pɔge ba dendɔɛ ane nazagere.

## '''A pamgbori konni yelbie mine ba naŋ maŋ ŋmeɛrɛ ka o kono la ama.'''
 A zie saŋ na pɔgelee wa kyɛŋ

Saayiri ba wa, a zie saŋ na pɔgesaare

Wa kyɛŋ saayiri ba wa!

A yelmenne ŋmene a zie saŋ na

A pamgbori naŋ ba taa o meŋɛ kɔkɔre zuiŋ yiele yelbie la ka ba maŋ ŋmeɛrɛ ka o sagere.

## '''Ŋmeɛbo zie'''
. Ka neɛ kpi Tanchara paaloŋ naŋ be Babile poɔ, ka anaŋ wa kyaare ba zisaŋ daare kyiiruŋ la ka ba ŋmɛ gyile / gaŋgaare lɛ zuiŋ a pamgbori la ka ba maŋ de ka o leɛre a gyile ka ba ŋmɛ a maale a kuori. Gbɛɛ yaga, ziiri mine te seŋ kɔkɔsusu ane a tenne mine naŋ villi a Tanchara paaloŋ, ba maŋ ŋmɛ la a pamgbori a de seɛ ne tigri kaŋa ba naŋ maŋ di ka ba boɔlɔ Dɔrɔ ka gyile ba wa kyebe.Ma tenee leɛ yi a Baabile tancharaa a wa Loraa paaloo poɔŋ,ziiri na ba naŋ maŋ ŋmeɛrɛ a pamgbori ŋa la;bawaa zie,bagere bee baw-re te seŋ bage bee baw pelaa bee bagekyuruu

## '''Teŋa / Tenne'''
.Tenne mine ba naŋ maŋ ŋmɛ pamgbori la Babile Tanchara, Kopaaloŋ,Kɔrɔ Kumasaali, Gbeliŋkaa ane a .m.k.
Pataasi

## Pataasi;
**Pataasi** e la daŋkpeɛne mine ba naŋ maŋ de abɛ daare maale neŋ ka a waa ŋa kõɔ waaloŋ na. 

Ka neɛ nyu pataasi yaga a maŋ baŋ leɛre la o soba yɛŋ ka o era o yelba-erre. Dagaaba maŋ de la pataasi tu neŋ ba lesiri mine aseŋ, kaaloo ,pɔge kyɛre, AMK

Aseŋ; Donɛɛ yaaŋ nyu pataasi veɛbe gaŋ be

## [[Yoe porebo|Yoe]] Mine Naŋ Na Baŋ Leɛre Pataasi La;
1.Kowɔŋoŋo

2.Gbolkpaare

3.Barekaneɛbaa, AMK
Patrick Boakye-Yiadom

**Patrick Boakye-Yiadom** e la a Gaana pɔlitisi ane  a begemaala kaŋa ko a Gaana palamɛti anii a anaare soba poɔ, O naŋ la are ko a Obuasi East paaloŋ a Ashanti Urigin poɔ. O e la a  Wɔɔ paati Neɛ kaŋa a paati poɔ.

## Nyɔvore Piiluu Aneŋ Sakuu Gaabo
Patrick dɔgebo bebiri da la a 2 Nyɔgevennebare 1976 anaŋ meŋ o yi la a Obuasi naŋ be a Ashanti region. O baarɛɛ o Besiki Sakuu a yuoni 1988 aneŋ o BECE a yuoni 1991. O la nyɛ la o SSSCE a yuoni 1994. O la maaleŋ nyɛ la o bachelor's in Science degree ne Human Biology a yuoni 2000. O paaŋ la nyɛ la o MBChB ne General Medical Practitioner a yuoni 2003. O da waa la sakuubie a KNUST a yuoni  2003 ana karendie ŋa ba naŋ boɔla School of Medical Science poɔ.

## Toma Yɛlɛ
Patrick da waa la a Deputy Medical Director ko a Bryant Mission Hospital naŋ be a Obuasi. O e la medical doctor.

## Naakoɔŋ Yɛlɛ
Patrick e la a Wɔɔ paati neɛ kaŋa aneŋ Pampana a begemaala kaŋa ko a  Obuasi East paaloo naŋ be a Ashanti region.

### 2016 Vootuu
A  2016 Ghana Vootuu kpoŋ saŋa na, o di la a bɛgemaale die kogi ne 27,715 vootuu kyɛ ka a Kataweɛ paati are-koro Richard Ofori-Agyeman Boadi eŋ nyɛ 10,604 vootuu aneŋ a PPP bɛgemaale are-koro Patrick Aboagye Danyansah meŋ nyɛ 1,318 vootuu kyɛ ka a CPP begemaale are-koro Emmanual Oduro Fosu nyɛ 98 vootuu aneŋ a PNC begemaale are-koro Shaibu Fuseini meŋ nyɛ 66 vootuu.

### 2020 Vootuu
A yuoni 2020 Ghana Vootuu kpoŋ na, o la di la a bɛgemaale die kogi ne 27,583 vootuu kyɛ ka a Kataweɛ Paati begemaale are-koro Samuel Aboagye eŋ nyɛ 14,786 vootuu.

#### Komitiiri
Patrick e la a weɛ soba potuuro ko a Health Komitii, a neɛ kaŋa ko a Government Assurance Komitii aneŋ a la e a neɛ kaŋa ko a Works ane Housing Komitii.

## Meŋa Nyɔvore
Patrick waa la a kiritabie kaŋa. 

## Sommo Mine O Naŋ Soŋ
A yuoni 2020, Patrick ko la gadori Lezare laaŋfeeloŋ deri anaare naŋ be Obuasi East paaloo.

A yuoni Ɔɔgore 2022, o ko la  popcorn mansume, firigyi, Kapale-tɔ masume aneŋ Saaleboɔre mine o naŋ ko PWDs naŋ be a Obuasi East District.

## Sommo Yizie
Patrick Bogyako-Siaime

**Patrick Bogyako-Siaime** e la palemɛte mɛmba a palemɛte ayɔpoi soba a Ghana republic anaare soba naŋ are ko Amenfi East a Western Region a wɔɔ paati.

## O Nyɔvore Piiluu
A September 24, 1964, la ka ba dɔge o a teŋe zu.

## O Sakuuri Waaloŋ
O nyɛ la a o MBA yineŋ a KNUST,  Bachelor degeree ko Commerce yineŋ University of Cape Coast, ane o Post Graduate Diploma ko purchasing ane supply yineŋ Chartered Institute a Purchasing ane Supply.

## O Toma
A yi 1993 te tɔ 1998, Patrick Bogyako-Saime da toŋ la a e regional marketing ɔfisa ko a  Electricity Company of Ghana. A yi 1998 te tɔ 2003, o da e la transport manager, a yi 2003 te tɔ 2006 o da e la internal audit manager a ko a Ghana Oil Palm Plantation, a 2006, o meŋ da toŋ ko la Golden Star Resources a e a group internal auditor.

## Yɛlɛ Yizie